शुक्रवार शाम सीपीयू में तैनात महिला उप निरीक्षक अनीता गैरोला इंदिरा चौक पर वाहनों की चे¨कग कर रही थी। इसी बीच बिना हेलमेट के आ रहे बाइक सवार रामपुर निवासी राजवीर को रोक लिया। उसके साथ पत्नी रेनू और पुत्री भी थी। बताया जा रहा है कि बाइक रोकने के बाद सीपीयू कर्मियों ने उससे कागजात मांगे लेकिन वह दिखा नहीं पाया। कागज न मिलने पर उप निरीक्षक अनीता गैरोला ने बाइक कब्जे में लेने का प्रयास किया। यह देख बाइक सवार राजवीर भड़क गया और महिला उप निरीक्षक से उलझ गया। मामला बिगड़ता देख कोतवाली पुलिस भी पहुंच गई। वह राजवीर को पकड़कर कोतवाली ले जाने लगे। इस पर उसकी पत्नी रेनू बीच में आ गई और उसे ले जाने का विरोध करने लगे। आरोप है कि सीपीयू कर्मियों ने राजवीर की पत्नी रेनू से भी मारपीट की। इससे मौके पर हंगामा हो गया। आसपास के लोगों का जमावड़ा लग गया। बाद में पुलिस दपंती को कोतवाली ले आई। इसका पता चलते ही विधायक राजकुमार ठुकराल भी पहुंच गए। इस दौरान विधायक ठुकराल ने सीपीयू कर्मियों को फटकार लगा महिला को छुड़ाया, और उसे घर भेज दिया। जबकि आरोपित राजवीर का पुलिस ने मेडिकल परीक्षण कराया। कोतवाल कैलाश भट्ट ने बताया कि आरोपित का 185 पुलिस एक्ट में चालान किया जा रहा है। इंसेट---------------